Maailma 6,7 miljardist inimesest 1, 57 miljardit on moslemid.    See tähendab, et iga neljas inimene on islami usku, kirjutab STT.    USA Pew Forum on Religion and Public Life uurimus on esimene sellelaadne moslemite arvukuse uuring.    Islami algkodu on Lähis-Idas, kuid kõige rohkem on selle kummardajaid Aasia riikides.    Praegu on kõige suurema moslemikogukonnaga riigiks Indoneesia. Talle järgnevad Pakistan, India, Bangladesh ja Egiptus.    Mõned andmed üllatasid uurijaid. Nimelt on Saksamaal moslemeid rohkem kui Liibanonis ja Hiinas rohkem kui Süürias. Venemaa islamikogukond on näiteks  suurem kui Jordaania ja Liibüa rahvaarv kokku ning Etioopias on moslemeid rohkem kui Afganistanis.    Viiendik maailma moslemitest, 317 miljonit, kuulub oma elukohariigis religioosse vähemuse hulka. Eurooplaste hulgas on moslemeid 38 miljonit.    Teadlased tegid kindlaks 232 riigi ja piirkonna moslemite arvukuse. Islamiusuliste hulgas on enamik sunniite. Shiiite on moslemite hulgas umbes 10 - 13 protsenti.    «Uuring lõhkus vana klišee, et kõik moslemid on araablased ja kõik  araablased on moslemid,» sõnas Princetoni ülikooli uurija Amaney Jamal.    Islamiusku inimestest on rohkem ainult kristlasi. Pew raporti kohaselt on maailmas kristlasi 2,1 - 2,2 miljardit.    E24.ee